CELEX: 32018D1082
Language: bg
Date: 2018-07-30 00:00:00
Title: Решение (ОВППС) 2018/1082 на Съвета от 30 юли 2018 година за изменение на Решение (ОВППС) 2016/610 за военна мисия на Европейския съюз за обучение в Централноафриканската република

31.7.2018   
               
               
                  BG
               
               
                  Официален вестник на Европейския съюз
               
               
                  L 194/140
               
            
         РЕШЕНИЕ (ОВППС) 2018/1082 НА СЪВЕТА
         от 30 юли 2018 година
         за изменение на Решение (ОВППС) 2016/610 за военна мисия на Европейския съюз за обучение в Централноафриканската република
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 42, параграф 4 и член 43, параграф 2 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 19 април 2016 г. Съветът прие Решение (ОВППС) 2016/610 (1), с което беше създадена военна мисия на Европейския съюз по линия на ОПСО за обучение в Централноафриканската република (EUTM RCA) с мандат и референтна сума до 24 месеца след постигането на пълна оперативна способност на мисията, т.е. до 19 септември 2018 г.
                  
               
                     (2)
                  
                  
                     След стратегическия преглед на мисията Комитетът по политика и сигурност препоръча мандатът на EUTM RCA да бъде изменен и удължен до 19 септември 2020 г.
                  
               
                     (3)
                  
                  
                     Решение (ОВППС) 2016/610 на Съвета следва да бъде съответно изменено.
                  
               
                     (4)
                  
                  
                     В съответствие с член 5 от Протокола относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната. Следователно Дания не участва в приемането на настоящото решение, не е обвързана от него, нито от неговото прилагане, и не участва във финансирането на мисията,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение (ОВППС) 2016/610 се изменя, както следва:
            
                        а)
                     
                     
                        в член 1, параграф 2 буква а) се заменя със следното:
                        
                                    „а)
                                 
                                 
                                    стратегически консултации на кабинета на президента, министерството на отбраната, военните служители и въоръжените сили и консултации относно гражданско-военно сътрудничество включително на Министерство на вътрешните работи и на жандармерията;“
                                 
                              
                  
                        б)
                     
                     
                        в член 10 параграф 2 се заменя със следното:
                        
                           „2.   Референтната сума за общите разходи на EUFOR RСА за периода до 19 септември 2018 г. възлиза на 18 180 000 евро. Процентът от тази референтна сума, посочен в член 25, параграф 1 от Решение (ОВППС) 2015/528, е 15 %, а процентът съгласно член 34, параграф 3 от посоченото решение е 60 % за поети задължения и 15 % за плащания.
                        
                        
                           3.   Референтната сума за общите разходи на EUFOR RСА за периода от 20 септември 2018 г. до 19 септември 2020 г. възлиза на 25 439 596 евро. Процентът от тази референтна сума, посочен в член 25, параграф 1 от Решение (ОВППС) 2015/528, е 0 %, а процентът съгласно член 34, параграф 3 от посоченото решение е 30 % за поети задължения и 0 % за плащания.“;
                        
                     
                  
                        в)
                     
                     
                        в член 13 параграф 2 се заменя със следното:
                        
                           „2.   EUFOR RCA се прекратява на 19 септември 2020 г.“
                        
                     
                  
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 30 юли 2018 година.
            
               
                  За Съвета
               
               
                  Председател
               
               G. BLÜMEL
            
         
         
            (1)  ОВ L 104, 20.4.2016 г., стр. 21.